Protokoll nummer 6, 2021

Styremøte i NBfU region Nord onsdag 07.april

Sted: Telefonstyremøte.

Tilstede: Katrin Hasselberg, Lena Gimse, Tanita Thomassen, Synne Sandtrøen, Johanne Storfjord, Andrea Bruun Eivik, Kevin Valberg.

Møtestart: 19:00

Sak 23.21: Konstituering av styret

* Økonomiansvarlig
Lena er forespurt og fortsetter som økonomiansvarlig.
* Medlemsansvarlig
Tanita er forespurt og ønsker å fortsette. Synne foreslår at Johanne til å hjelpe Tanita med ansvaret.
* Referent
Det foreslås å ha rullering på protokollskriving.
Synne foreslår at hun kan være fast referent og at andre kan supplere med behov og ønske.

Vedtak: Styret har konstituert seg.

Sak 24.21: TVK (Tillitsvalgtkonferansen)
TVK er satt til 24 og 25 april fra 10-15 begge. Den vil foregå på zoom og det vil også bli quiz på kvelden. Katrin leser kort igjennom programmet. Det er flere som er interessert i å delta på årets TVK. Noen melder de kan en av dagene, men ikke begge.

Vedtak: De som ønsker og har mulighet stiller på tillitsvalgtkonferansen.

Sak 25.21: Sommertur
Tanita forteller at komiteen har hatt nytt møte. De jobber fortsatt med å finne overnatting. Det vil bli sendt ut invitasjoner om kort tid og komiteen kommer til å ha litt hyppigere møter framover.

Vedtak: Komiteen jobber videre med sommerturen.

Sak 26.21: Kurs praktiske ferdigheter
Komiteen forteller kort om hva som er gjort tidligere. Lena sier det kan være lurt å sende ut invitasjon tidlig slik at vi kan legge opp aktiviteter og innhente kompetanse etter ønske fra de som ønsker å delta på kurset.

Vedtak: Komiteen skal sette opp nytt møte i nær framtid.

Sak 27.21: lokale arrangement, politisk aksjoner.
Det foreslås å ha flere komiteer for lokale arrangement.
Det ønskes å ha en komite i Nordland og en i Finnmark. Vi har også aktive medlemmer i Troms vi eventuelt kan spørre om det blir aktuelt med et lokalt arrangement i Troms.

Det foreslås å skrive leserinnlegg for å bli mer synlig og nå frem til flere. Her kan facebook-kontoen til nord gjerne brukes. Dette kan være historier fra hverdagen over til mer politiske temaer som for eksempel nyttigheten av BPA.
Vi kan også ta kontakt med brukere av førerhunder å få historier og bilder i tilknytting førerhund-dagen.

Vedtak: Det er satt opp nye komiteer for lokale arrangement.
Nordland-komite består av Tanita, Johanne og Katrin.
Finnmark-komite består av Synne, Andrea og Lena.

Sak 28.21: Sikkerhetskurs/julebord
Det var planlagt ett sikkerhetskurs som skulle vært sammen med årsmøte 2021. Sikkerhetskurset frafalt grunnet covid-19. Vi tenker nå å kombinere sikkerhetskurset med julebord.

Vedtak: Ny komite for sikkerhetskurs/julebord består av Katrin, Tanita og Kevin.

Sak 29.21: Fysisk styremøte

Vi ønsker å prøve å få til ett fysisk styremøte i løpet av denne styreperioden slik at vi i styret kan bli bedre kjent med hverandre. Det foreslås å avholde det fysiske styremøte i Nordland. Mosjøen Camping foreslås som en mulighet.

Vedtak: Lena ser på overnattingsmuligheter og kostnader.

Sak 30.21: Generell info, frister og rutiner.
Styreleder informerer om rutiner og frister. Tanita informerer om taushetsplikt som må underskrives.

Vedtak: Styret er orientert

Sak 31.21: Neste styremøte

Torsdag 6.mai kl18:00

Synne Sandtrøen
Referent